ปลูกพืชร่วมยาง สร้างรายได้เลี้ยงตนเอง ใช้จ่ายในครอบครัว โดยไม่เป็นหนี้สินใคร
ชาวบ้านตำบลหน้าถ้ำ อำเภอเมืองยะลา มีอาชีพรับจ้างกรีดยาง  รายได้ไม่เพียงพอสำหรับเป็นค่าใช้จ่ายในครอบครัวและส่งลูกเรียน ได้หันมาปลูกพืชอายุน้อย ผสมผสาน แซมสวนยาง  ร่วม 3 ปี  ทำแล้วได้ผลผลิตดี สามารถเก็บขาย มีรายได้เสริม เป็นทุนหมุนเวียน ตลอดทั้งปี  สำหรับเลี้ยงตนเอง ใช้จ่ายในครอบครัว โดยไม่เป็นหนี้สินใคร  นางสาวนิมาสีเต๊าะ น๊ะ  เล่าให้ฟังว่า  3 ปีแล้ว ที่ได้มาทำเกษตรในพื้นที่ตำบลหน้าถ้ำ  มีหน้าที่ดูแลพืชผักและก็ตัดยางในสวนของครูเนื้อที่ 4 ไร่ ซึ่งก่อนหน้านี้ ไปอยู่บ้านสามีที่อำเภอบันนังสตาและได้กลับมาอยู่บ้านที่นี่  ครูที่เคยสอนชั้นประถมก็ชวนมาทำสวน ตอนที่กลับมาเราก็ไม่รู้ว่าจะเริ่มต้นยังไง ลูกก็เรียนอยู่ ครูก็แนะนำให้มาทำเกษตรดีกว่า  มาปลูกผักและมาตัดยางในสวน ผักที่ปลูกผลผลิตที่ได้ ครูก็ให้เป็นรายได้เราหมด ไม่คิดค่าเช่า ค่าอะไร  พอทำแล้ว ผลที่ได้รับ ลูกก็เรียนจบ มีรายได้ เป็นค่าเทอมไม่ต้องกู้หนี้ยืมสินใครที่ปลูกอยู่ตอนนี้ ก็จะผสมผสานกัน เป็นผัก แตงกวา บวบ ถั่ว มะเขือ ข้าวโพด ปลูกหมุนเวียนกันไป ส่งขายที่ตลาดบ้าง เร่ขายในหมู่บ้านบ้างเพื่อนบ้านที่ขายตามนัดก็มารับที่นี่ด้วย  รายได้อยู่ได้ พอถึงช่วงส่งค่าเทอมลูกก็ได้จ่าย ไม่ต้องกู้หนี้ยืมสิน  เหมือนเดือนนี้ จะปลูกผักนี้ 2 เดือน ก็จะลงตัวอื่นรองรับ พอ 35 วัน ถั่วตาย แตงได้เก็บ มีรายได้อยู่ตลอด  อย่างแตงกวา 1 กระป๋อง  ผลผลิตที่ได้อย่างต่ำก็ 9 พันบาท คิดราคาส่ง 7 บาท  ข้าวโพด 1 กิโลกรัม ได้หมื่นสี่ ยกเว้นกรณีมีฝนตกน้ำท่วม รายได้ก็จะขาดไป ซึ่งส่วนนี้เราไม่สามารถทำอะไรได้   สำหรับการดูแลไม่ยุ่งยาก ได้เรียนรู้จากการอบรม มาแล้ว ไถดิน ขุดดิน ยกร่อง ลงปลูก รวมถึงการกำจัด วัชพืชที่ใต้ต้น ก็จะใช้วิธีถากหญ้า ถอนหญ้า ไม่ใช้ยา  ช่วงนี้ฝนตกบ่อยถ้าไม่เข้ามาดูแลหญ้าจะขึ้นเร็วมาก ส่วนปุ๋ยก็จะใช้ปุ๋ยธรรมชาติ ทำเอง มีเลี้ยงวัวอยู่บ้าง ยากำจัดแมลงก็จะทำเองเช่นกัน ปลอดสารพิษทั้งหมด  ซึ่งแม่ นางมือเส๊าะ แมเร๊าะ อายุ 65 ปี ทำสวนมา 15 ปีแล้วเป็นอาชีพก็จะมาช่วยกันทำกับตนเอง และพ่อ ทำกัน 3 คน หลังจากที่ตัดยางว่างแล้วก็จะเข้ามาดูแลสวนผักทางด้านนางสาวฟาซีซะ ฮายีบูระ คณะทำงานเสื้อเขียว ตำบลหน้าถ้ำ บอกว่า ทางกลุ่มเสื้อเขียว ได้เข้ามาช่วยเหลือชาวบ้าน อบรมในเรื่องการปลูกผัก การดูแล ทำปุ๋ยหมัก ปุ๋ยชีวภาพ  ด้วย ซึ่งทางเกษตรกรที่นี่สามารถทำเองได้หมด